CELEX: E2007J0006
Language: fi
Date: 2008-09-18
Title: Tuomioistuimen tuomio, annettu 5 päivänä maaliskuuta 2008 , asiassa E-6/07 — HOB vín ehf. ja Faxaflóahafnir sf. (Satamamaksut — Vaikutukseltaan tulleja vastaavat maksut — Sisäiset verot — Tavaroiden vapaa liikkuvuus)

18.9.2008   
            
            
               FI
            
            
               Euroopan unionin virallinen lehti
            
            
               C 239/20
            
         
      TUOMIOISTUIMEN TUOMIO,
   annettu 5 päivänä maaliskuuta 2008,
   asiassa E-6/07
   HOB vín ehf. ja Faxaflóahafnir sf.
   
      (Satamamaksut — Vaikutukseltaan tulleja vastaavat maksut — Sisäiset verot — Tavaroiden vapaa liikkuvuus)
   
   (2008/C 239/09)
   Asiassa E-6/07, HOB vín ehf. ja Faxaflóahafnir sf., Islannin korkein oikeus (Hæstiréttur Íslands) on esittänyt EFTAn tuomioistuimelle pyynnön, jonka aiheena on tavaroiden vapaata liikkuvuutta ETA:n alueella koskevat säännöt. Tuomioistuin, toimien kokoonpanossa Henrik Bull (esittelevä tuomari), Carl Baudenbacher (presidentti) ja Thorgeir Örlygsson (tuomari), on antanut 5 päivänä maaliskuuta 2008 tuomion, jonka tuomiolauselma on seuraava:
   
               1.
            
            
               Usean eri kunnan yhdessä omistaman yhtiön tarjoamista satamapalveluista veloitettavien maksujen perimistä arvioidaan ETA-sopimuksen 14 artiklan mukaisesti, jos alueella, jonka satamapalveluista kyseinen yhtiö yleensä huolehtii, ei ole vaihtoehtoista satamaa.
            
         
               2.
            
            
               Asiassa käsitellyn satamamaksun kaltainen maksu ei syrji maahantuotuja alkoholijuomia suhteessa kotimaisiin alkoholijuomiin eikä tästä syystä ole ristiriidassa ETA-sopimuksen 14 artiklan kanssa edellyttäen, että syy sille, miksi maksu peritään ainoastaan maahantuoduista alkoholijuomista, on se, että kotimaisia alkoholijuomia ei kuljeteta meritse, mistä syystä satamapalveluja ei tarvita, ja että satamapalveluista perittävän maksun määräävä elin ei määrää kotimaisten alkoholijuomien yhteydessä tarvittavista vastaavista palveluista perittäviä maksuja.
               Maksu syrjisi maahantuotuja alkoholijuomia suhteessa kotimaisiin alkoholittomiin juomiin ja rikkoisi siten ETA-sopimuksen 14 artiklaa vain, jos sillä olisi tuontituotteiden kulutusta asianomaisilla markkinoilla vähentävä vaikutus, joka hyödyttäisi kilpailevia kotimaisia tuotteita.